Diari Oficial de la Generalitat Valenciana


Sumari del DOGV 8288, del 07-05-2018 (2018/3683)

RESOLUCIÓ de 29 de març de 2018, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a l'informe d'impacte ambiental corresponent a l'expedient 123/16-AIA Utiel.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8288

Data del DOGV
:   07-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3683


Data del document
:   29-03-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Utiel
    * impacte ambiental

RESOLUCIÓ de 29 de març de 2018, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a l'informe d'impacte ambiental corresponent a l'expedient 123/16-AIA Utiel. [2018/3683]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a l'informe d'impacte ambiental, resolc:  
  
Publicar en el Diari Oficial de la Generalitat Valenciana la resolució complementària corresponent a l'expedient 123/16-AIA Utiel.  
  
Resolució complementària  
Expedient: 123/5029-HTA.  
Títol: Centre recreatiu de karts al terme municipal d'Utiel.  
Promotor: Juan Luis Marzal Arona.  
Òrgan substantiu: Ajuntament d'Utiel (LA 14/G1700/2015).  
Òrgan instrumental: Servei Territorial d'Urbanisme (2016/0240).  
  
Localització: parcel·les 119, 133 i 134 del polígon 18 d'Utiel (València).  
  
Antecedents i descripció del projecte  
Juan Luis Marzal Arona, tramita la posada en funcionament d'un circuit de karts. Es tracta d'una instal·lació ja executada i que, en el seu origen, va ser sotmesa a les pertinents autoritzacions. D'acord amb els antecedents que obren en el projecte, es va emetre declaració d'interès comunitari (DIC) mitjançant Resolució de 4 de novembre de 1994, del conseller d'Obres Públiques, Urbanisme i Transports (expt. 258/94), incloent les parcel·les 115, 133 i 134 del polígon 18 d'Utiel. Es disposa d'autorització d'accés des de la carretera VP-6223 (hui CV-390), de 20 d'octubre de 1995. En data 23 d'octubre de 1995, es va concedir llicència municipal d'activitat, i el 6 de novembre de 2006, per decret d'Alcaldia, es va autoritzar la posada en funcionament de l'activitat.  
  
Aquest òrgan ambiental ha intervingut en el projecte tramitat davant l'Ajuntament d'Utiel, per a l'obtenció d'una nova llicència ambiental municipal (referència LA 14/G1700/2015). L'expedient esmentat sotmès a avaluació d'impacte ambiental simplificada, incloïa les parcel·les 118, 133 i 134 del polígon 18 d'Utiel. A fi d'ampliar la vigència de la DIC i substituir la parcel·la 115 per la 118, es va iniciar simultàniament nou tràmit davant el Servei Territorial d'Urbanisme de València. En aplicació del criteri de perímetre ininterromput de la LOTUP, el servei esmentat va instar la modificació de l'àmbit del projecte (per mitjà d'informe de 08.06.2017), ja que la parcel·la 118 quedava aïllada de la 133 i 134. El promotor, proposa llavors incloure la parcel·la 119 en compte de la 118, basant-se en la qual cosa s'admet a tràmit la sol·licitud de DIC per Resolució de 9 de novembre de 2017, del cap de Servei Territorial d'Urbanisme (expedient 2016/0240).  
La present resolució es refereix, per tant, a la consideració de la parcel·la 119 del polígon 18 del terme municipal d'Utiel, en l'àmbit del projecte de circuit de karts.  
  
Tramitació administrativa  
Amb data 5 de juliol de 2017, mitjançant resolució del director general de Medi Natural i Avaluació Ambiental, es va emetre un informe d'impacte ambiental del projecte de llicència ambiental d'una pista de karts, promogut per Juan Luis Marzal Arona, en les parcel·les 118, 133 i 134 del polígon 18 d'Utiel (València).  
Amb data 12 de gener de 2018, el Servei Territorial d'Urbanisme ha sol·licitat informe en relació amb la substitució de la parcel·la 118 per la 119, als efectes previstos en la normativa urbanística per a la tramitació de DIC. L'escrit esmentat adjunta la Resolució d'admissió a tràmit de la DIC, en data 9 de novembre de 2017, i la documentació presentada pel promotor.  
  
Consideracions ambientals  
Les condicions ambientals de les parcel·les 118 i 119 del polígon 18, que són contigües, presenten característiques anàlogues: no estan afectades per riscos naturals ressenyables (excepte elevada vulnerabilitat d'aqüífers), presenten un elevat grau d'antropització i no allotgen elements naturals d'interès. Inclús la seua superfície és semblant i ambdues són contigües amb la CV-390.  
La principal diferència entre ambdues és l'assenyalada per l'òrgan urbanístic, és a dir, la parcel·la 119 és contigua amb el circuit (situat en les parcel·les 133 i 134). A més, la parcel·la 119 sí que permet l'accés directe al circuit, la qual cosa presenta un avantatge rellevant en relació amb la 118. De fet, en l'informe d'impacte ambiental s'arreplegava que: «La parcel·la 118, en la qual es preveu situar la zona d'aparcament, així com la pista, tenen accés des de la via de servei de la CV-390, a través de la parcel·la 119 del polígon 18».  
Es considera per tant que el canvi de la parcel·la 119 per la 118, no constitueix un canvi rellevant a efectes ambientals, mantenint la seua validesa les consideracions incloses en l'informe d'impacte ambiental del projecte.  
  
Consideracions jurídiques  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, i pel Decret 73/2017, de 2 de juny, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Per tot això, es redacta la següent resolució complementària:  
  
Primer  
Estimar que la substitució de la parcel·la 118 per 119, en relació amb l'àmbit del projecte de llicència ambiental d'un centre recreatiu de karts, promogut per Juan Luis Marzal Arona, que es desenvoluparà finalment en les parcel·les 133, 134 i 119 del polígon 18 del terme municipal d'Utiel (València), no té efectes significatius sobre el medi ambient, en els termes previstos en aquest informe, sempre que aquell s'ajuste a les previsions i les condicions establides en l'informe d'impacte ambiental del projecte, emès per resolució d'aquesta mateixa direcció general en data 5 de juliol de 2017.  
  
Segon  
Notificar a les persones interessades que, contra la present resolució, per ser un acte de tràmit, no es pot interposar cap recurs; sense perjuí dels que, si és el cas, escaiguen en via administrativa o judicial davant l'acte d'autorització del projecte, d'acord amb el que disposa l'article 47.6 de la Llei 21/2013, de 9 de desembre.  
  
Tercer  
Publicar en el Diari Oficial de la Generalitat Valenciana la present resolució complementària a l'informe d'impacte ambiental, d'acord amb el que disposa l'article 47.3 de la Llei 21/2013, de 9 de desembre. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicada aquesta resolució en el DOGV, no s'haguera procedit a l'autorització del projecte en el termini màxim de quatre anys, d'acord amb el que disposa l'article 47.4 de la Llei 21/2013, de 9 de desembre.  
  
València, 9 de març de 2018.- El director general de Medi Natural i d'Avaluació Ambiental: Antoni Marzo i Pastor».  
  
València, 29 de març de 2018.- El director general de Medi Natural i d'Avaluació Ambiental: Antoni Marzo i Pastor.